section_heading: Arhitektura
paragraph_text: Kuća je niska i duga. Krovovi su toliko niski da izgledaju kao ploče. Umjesto odjeljenih soba i tradicionalnih „kutijastih” oblika, niski nadvišeni krovovi štite unutarnje prostore koji se otvaraju prema van na prozore i terase, da bi se stopili s okolnim krajolikom. Horizontalno je raščlanjena, s ravnom, širokom strehom i centralno smještenim kaminima. Niski, široki dimnjak još više naglašava horizontalnost kuće. Kuća ima prostrano dvorište koje je ograničeno niskim zidinama. Prostrane, ravne terase stvaraju prelazni prostor između vanjskog i unutarnjeg prostora. Stropovi su niski kako bi ljudi u kući bili primorani da gledaju kroz prozor. Interijer kuće i raspored soba je u skladu s otvorenim planom koji je Frank Lloyd Wright koristio. Kuća se sastoji od 2 kata. Na prvom katu se nalazi dnevni boravak, blagovaonica, kuhinja i soba za poslugu. Dnevni boravak i blagovaonicu razdvaja veliki kamin u sredini. Na drugom katu je soba za biljar i spavaće sobe.